Diari Oficial de la Generalitat Valenciana


Sumari del DOGV 5292, del 30-06-2006 (2006/7094)

Notificació a Alejandro Alcañiz de Oliveira de la sentència dictada en les actuacions del juí verbal número 473/2002.
---------------------------------------------------------------------------------------------------------------------

### Dades del document

Número de DOGV
:   5292

Data del DOGV
:   30-06-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/7094


Organisme emissor
:   Jutjat de Primera Instància Número 1 de Vila-real

Tipus de document
:   Edicte

Notificació a Alejandro Alcañiz de Oliveira de la sentència dictada en les actuacions del juí verbal número 473/2002. [2006/Q7094]  
Procediment: assumpte civil 473/2002  
Juí: juí verbal 473/2002  
Part demandant: Cítricos Jomeal, SL   
Part demandada: Alejandro Alcañiz de Oliveira  
Sobre: altres verbals  
En el juí a què es fa referència s'ha dictat la resolució el text de la qual, literalment, diu així:  
«Decisió  
Que amb l'estimació de la demanda formulada per l'entitat Cítricos Jomeal, SL, declare resolt el contracte d'arrendament que la lliga amb la demandada Alejandro Alcañiz de Oliveira, per falta de pagament de les rendes, i en conseqüència d'això condemne esta darrera, una vegada ferma esta sentència, a deixar lliure, vacu i a disposició de l'actora el bé arrendat situat al carrer de Sant Vicent de Paül, sense número de policia físic, tot i que al rebut municipal de l'impost de béns immobles consta amb el número 60 de la localitat de Vila-real, amb l'advertència de llançament si no ho fa.  
I amb l'estimació de l'acció acumulada en reclamació de rendes exercitada, condemne Alejandro Alcañiz de Oliveira a pagar a l'actora la quantitat de 6.857,31 euros, en concepte de rendes i quantitats assimilades no pagades i derivades d'este arrendament, al pagament de l'interés legal de l'esmentada quantitat des de la interpel·lació judicial; i impose a la part demandada les costes processals originades en este juí.  
Notifiqueu a les parts esta sentència, lliureu i uniu un certificat d'esta resolució a les actuacions i incloeu l'original al llibre de sentències.  
Contra esta sentència s'hi pot interposar un recurs d'apel·lació, que cal preparar en el termini de cinc dies des de la notificació, sent-ne un requisit indispensable per a admetre'l a tràmit, acreditar tindre pagades les rendes vençudes i les que d'acord amb el contracte haja de pagar de bestreta.  
Esta és la meua sentència, jutjant en esta instància, que pronuncie, mane i firme.  
Publicació. La sentència anterior la va donar, llegir i publicar el magistrat jutge que la subscriu, mentre es trobava en el dia de hui, amb la meua assistència, celebrant audiència pública. En done fe».  
Atés el desconeixement de l'actual domicili o residència de la part demandada, mitjançant la provisió de 22 de maig de 2006, el jutge, de conformitat amb el que disposen els articles 156.4 i 164 de la Llei 1/2000 d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat, per a portar a efecte la diligència de notificació de sentència al demandat.  
Vila-real, 22 de maig de 2006.. La secretària judicial: Carmen García Poveda.  
Diligència  
Vila-real, 22 de maig de 2006  
L'estenc jo, la secretària judicial, per a fer constar que el present edicte ha quedat fixat en el dia de hui al tauler d'anuncis. En done fe.